**MUISTIO**

**Rauman kaupungin opiskeluhuollon ohjausryhmän kokous**

Aika: Tiistai 7.9.21 klo 14

Paikka: Teams

Osallistujat: ~~Saila Hohtari~~, Johanna Ylikoski, Anna Kuromaa, ~~Maritta Falin~~, Jaana Ahvenjärvi,Hanna Viljanen-Lehto (pj.) ja Sari Ågren (siht.)

1. **Kokouksen avaus**

Puheenjohtaja avasi kokouksen ja totesi osallistujat. Saila toivotettiin tervetulleeksi ryhmän uudeksi jäseneksi Leena Kivimäen tilalle.

1. **Opiskeluhuollon kuulumiset**

Sari kertoi lyhyesti opiskeluhuollon kuulumisia:

* Psykologitilanne edelleen haastava. Yksi oma psykologi ja kolme ostopalveluiden kautta tuottavat palvelua tällä hetkellä. Päivi Puska aloittanut uutena psykologina. Yksi hakemus oli kuitenkin tullut myös uusimmassa rekrytoinnissa.
* Kuraattoritilanne aika lailla ennallaan. Kirsi Furst on aloittanut uutena Maarit Kosken tilalla.
* Tuloillaan ovat maksimi asiakasmitoitukset opiskeluhuoltoon.
* Tuleva siirto sote-maakuntaan askarruttaa henkilöstöä.
* Strategiakoulutus ADD-/ ADHD-lasten vanhemmille toteutetaan yhteistyössä perhekeskuksen kanssa.
* Nuoren mielenterveyden ensiapua pilotoidaan JOPO-ryhmässä syksyn aikana.
1. **Koronakyselyn tuloksia lyhyesti**

Perusopetuksessa teetettiin menneenä lukuvuonna koronakysely syksyllä ja keväällä. Sari esitteli lyhyesti sen tuloksia. Diat lähtevät osallistujille omassa työssä hyödynnettäviksi sähköpostilla.

1. **Vuosikellon päivitys**

Päivitettiin opiskeluhuollon vuosikello.

Samassa yhteydessä todettiin, että syksyn TTH -tarkastukset aloitetaan ainakin syyskuun osalta etäkokoontumisen merkeissä.

1. **Yhteistyökumppaneiden kuulumisia**

Käytiin läpi yhteistyökumppaneiden kuulumisia.

Perhekeskus: Ihmeelliset vuodet vanhempainryhmä on jälleen käynnistymässä, kasvatus- ja perheneuvonta on alkanut ja psykologi Orvokki Julkunen on aloittanut työssään, psyykkareiden jatko pohdituttaa ja mahdollisesti haetaan rahoitusta heidän työnsä jatkamiseksi, koronarokotukset ovat kuormittaneet henkilöstöä, psykiatri Mattilan Mika on palannut nuorten tiimiin, lasten ja nuorten psykiatria on lisännyt henkilöstöresurssiaan, perhekeskuksella ryhmätoimintaa syrjäytysvaarassa oleville nuorille, tukiperhetalo toiminnassa jälleen, kouluterveyskyselyn tuloksia odotellaan ja todettiin, että kesän APUA-nappi ei tuottanut yhtään yhteydenottoa.

Varhaiskasvatus: Rauhallista ollut koronan suhteen (yhtään ryhmää ei ole syksyn aikana ollut suljettuna), vakituinen S2-opettaja on aloittanut tehtävässään, Papinpellossa varhaiskasvatuksen sosionomi aloittanut hankkeen rahoittamana, IV-koulutus alkamassa pienryhmien ja Papinpellon henkilöstölle. Lisäksi aloittaa yksi maakunnallinen IV-ryhmä, jossa Raumalla 6 paikkaa.

Perusopetus: Korona-arki jatkuu, lähitulevaisuuden tavoitteena on päästä lähelle pedagogista normaalia, digiopettajuus jatkuu, tukiryhmät nyt sekä Raumanmeren että Nortamon kouluissa tukemassa psyykkisten haasteiden ja runsaiden poissaolojen kanssa kamppailevia nuoria.

Lastensuojelu: Koululähtöiset lastensuojeluilmoitukset nousseet selvästi edeltävään vuoteen verrattuna, huostaanottojen määrä ollut aikamoisessa nousussa keväällä, raskas kesä takana (mm. henkilöstöä lähtenyt), PTK:n vastaanotto-osasto on ihan täynnä, perhekuntoutus on hyvässä vauhdissa ja arvion mukaan budjetti tulee ylittymään 1,7 miljoonalla.

1. **Muut asiat**

Sari kertoi lyhyesti ajankohtaisista hankkeista:

- Juuri saadun tiedon mukaan varhaiskasvatus ja perusopetus olivat saaneet korona-avustusta 390 000€ (osa potista menee Normaalikoululle).

- oppimisen tuen ja inkluusion hankkeessa ollaan kehittämässä laaja-alaista erityisopetusta ja palkkaamassa konsultoiva erityisopettaja.

- Sitouttava kouluyhteisötyö – hankkeeseen on palkattu koordinaattori Assi Piilikangas. Hankkeessa työstetään kunnallisesti, seudullisesti ja valtakunnallisesti poissaolomalleja sekä poissaoloja ehkäisevää toimintaa.

- Haussa on parasta aikaa opiskeluhuollon henkilöstön palkkaamiseen rahoitusta. Raumalla on haettu yhden kuraattorin ja yhden opiskelijapsykologin verran rahoitusta.

- Valmoa vahvistamassa – hankkeessa on palkattu Nanun koululle arabian- ja venäjänkielentaitoinen ohjaaja.

- Lukemalla lukijaksi -hankkeessa vahvistetaan maahanmuuttajien ja heikosti lukevien suomalaisten oppilaiden lukutaitoa.

1. **Eteenpäin ohjattavat asiat**

Ei eteenpäin ohjattavia asioita

1. **Lukuvuoden kokousten sopiminen ja kokouksen päättäminen**

Alkaneen lukuvuoden ohjausryhmän ajankohdiksi sovittiin 26.10. klo 10-12, 2.12. klo 10-12, 9.2. klo 10-12, 31.3. klo 9-11 ja 9.6. klo 9-11. Sari laittaa kalenterikutsut kaikille.

Puheenjohtaja päätti kokouksen klo 16.